open-index/open-wikipedia-markdown huggingface dataset:
אדריאן וראה

**אדריאן וראה** (ברומנית: **Adrian Verea**; הוא שם העט של אדולף וקסלר Adolf Wechsler; 27 בנובמבר 1876 – 7 במאי 1944) שהיה רופא, מחזאי, משורר ופובליציסט יהודי רומני.

וראה נולד בבוטושאן, רומניה ולמד בגימנזיה ביאשי, אך בגלל התבטאויות סוציאליסטיות סולק מהלימודים. השלים את לימודי התיכון בבוקרשט והמשיך בלימודי רפואה באוניברסיטת בוקרשט. קיבל את הדוקטורט ב-1905 והמשיך התמחות בפריז, צרפת.

שימש כרופא של התיאטרון הממלכתי של בוקרשט ושל האופרה של בוקרשט. פרסם מאמרים ושירים בשורה ארוכה של כתבי עת.

ארכיונו האישי מופקד במחלקת הארכיונים של הספרייה הלאומית בירושלים.

## מיצירותיו
* 1914 Să nu-ţi faci idoli (שלא תעשה לך פסילים), פואמה דרמטית בחרוזים. הועלתה על הבמה ב-1920 ומאוחר יותר הוסרטה.
* 1915 După moartea lui Manasse (אחרי מות מנשה), הצגת המשך למנשה של רונטי רומאן, שנכתבה תחת שם העט I. Pârvu (Ciuin)
* 1917 Iaşii. Icoanele. Visătorii (יאשי. איקונינים. החולמים), שירים.
* 1932 Apollonius din Tyane (אפולוניוס מטיאנה), פואמה טרגיקומית בחרוזים.
* 1933 Delfinii din Vaikiki (הדולפינים של ואיקיקי), קומדיה דרמטית.

## לקריאה נוספת
* Breviar biobibliografic Evrei din România, הוצאת HASEFER, עמודים 405 - 406, בוקרשט, 2008 

## קישורים חיצוניים
* Scriitori botoșăneni. ADRIAN VEREA (Adolf Wechsler) 
* DUPĂ MOARTEA LUI MANASSE. ADRIAN VEREA, IMAGINARUL ANTISEMIT ȘI O PIESĂ UITATĂ 

## הערות שוליים

קטגוריה:מחזאים יהודים רומנים
קטגוריה:משוררים יהודים רומנים
קטגוריה:פובליציסטים יהודים רומנים
קטגוריה:רופאים יהודים רומנים
קטגוריה:רומנים שנולדו ב-1876
קטגוריה:רומנים שנפטרו ב-1944
שד נאה

"**שד נאה**" (באנגלית: ***Handsome Devil***) הוא סרט דרמה להט"בי אירי משנת 2016 אשר בוים והוסרט על ידי ג'ון באטלר. את הדמויות הראשיות מגלמים פיון או'שיי, ניקולס גאליצין ואנדרו סקוט. הסרט הוקרן לראשונה כבר ב-11 בספטמבר 2016 בפסטיבל הסרטים הבינלאומי בטורונטו.

הסרט יצא לאקרנים ב-21 באפריל 2017, בהפצתם של אייקון פרודקשנס.

## עלילה
עלילת הסרט עוסקת בנד רושה (פיון או'שיי), אשר לומד בפנימייה בה הרוגבי הוא הדבר העיקרי אשר עושים שם. בתחילת הסרט, מספר נד מנקודת מבטו את הלך הרוח בפנימייה, תוך שהוא מספר על עצמו. בהמשך, ניתן לראות כי הוא נכנס לפנימייה תוך שם הוא מגלה כי הוא קיבל חדר משלו במעונות הפנימייה. ויסל (רוארי אוקונור) מגיח מהצד ומתחיל ללעוג לו על כך שהוא הומוסקסואל, תוך שהוא מציין כי הוא קיבל חדר לבד מפאת היותו כזה.

בהמשך הסרט, מצטרף קונור מאסטרים (ניקולס גאליצין) לפנימייה, תוך שהוא משובץ להיות בחדר של נד. מעתה ואילך השניים לומדים להסתדר אחד עם השני.

## שחקנים
*פיון או'שיי – נד רושה
*ניקולס גאליצין – קונור מאסטרים
*אנדרו סקוט – דן שרי
* מו דנפורד – פסקל אוקיף
* מייקל מקהלתון – וולטר קורלי
* רוארי אוקונור – ויסל
*ארדל או'הנלן – דונל רוש
*איימי הוברמן – נטלי רוש

## מוזיקה
* "My Perfect Cousin" – דה אנדרטונס
* "Sucking It Out" – דה שייקר היימן
* "Thirteen" – ביג סטאר
* "Desire As" – פריפאב ספרוט
* "Think for a Minute" – האוסמרטינס
* "It's Yours" – דייוויד קיט
* "Obscurity Knocks" – טראשצ'אן סינטרס
* "The Russians Are Coming" – ואל בנט
* "Go or Go Ahead" – רופוס ויינרייט

## קישורים חיצוניים

## הערות שוליים

קטגוריה:סרטי 2016
קטגוריה:סרטים באנגלית
קטגוריה:סרטי דרמה קומית
קטגוריה:סרטי התבגרות
קטגוריה:סרטים איריים
קטגוריה:סרטי חבר'ה
קטגוריה:סרטים הומוסקסואליים
פסגות בודאן

**פסגות בודאן** או **פסגות בודן** או **פסגות בודין** (באנגלית: **Baudin Peaks**) הם רכס של פסגות בחוף המערבי של ארץ גרהאם שבאנטארקטיקה.

גובהן של הפסגות עולה על 750 מטרים מעל פני הים; הפסגות הן ההר ה-4,640 בגובהו באנטארקטיקה.

הפסגות ממוקמות בפינה הדרומית- מזרחית של מפרץ מיקלסן; בסמוך מדרום-מערב לשפכו של קרחון קלארק; 17 קילומטרים מזרחית - צפון-מזרחית מכף ברטו.

## היסטוריה
### גילוי ומיפוי הפסגות

אזור הפסגות מופה לראשונה באופן גס וחלקי בשנת 1909 על ידי המשלחת הצרפתית הרביעית לאנטארקטיקה בפיקודו של ז'אן-באטיסט שארקו.

הפסגות עצמן נסקרו לראשונה בשנת 1936 על ידי המשלחת הבריטית אל ארץ גרהאם בהנהגת ג'ון ריימיל (בסקרים אלה לא ניתן לפסגות שם).

הפסגות נסקרו בשנית בין השנים 1948–1949, על ידי סקר שטחי חסות איי פוקלנד.

### מקור השם

שארקו קרא ללשון היבשה הסמוכה "כף פייר בודאן" (Cap Pierre Baudin).

שארקו קרא ללשון היבשה על שמו של פייר בודאן (Pierre Baudin) שהיה מהנדס הנמל פרנאמבוקו (כיום נמל רסיפה שבברזיל) - הנמל בה עגנה האונייה "למה לא" (*Pourquoi-Pas*) בשובה מאנטארקטיקה.

סקר שטחי חסות איי פוקלנד זיהה את אזור הפסגות, כאזור לשון היבשה ששארקו גילה ׁ(ומיפה באופן חלקי - כך שהזיהוי לא היה ברור קודם לכן).

## קישורים חיצוניים
* פסגות בודאן באתר הסקר הגאולוגי של ארצות הברית
* פסגות בודאן באתר הגאזט האנטארקטי של ממשלת אוסטרליה
* פסגות בודאן באתר הגאזט האנטארקטי המשווה SCAR של ממשלת אוסטרליה
* פסגות בודאן באתר mindat
* מזג אוויר נוכחי עדכני בפסגות בודאן
** תחזית מזג אוויר עדכנית ארוכת טווח עבור פסגות בודאן
** נתוני מזג אוויר היסטוריים עבור פסגות בודאן

## הערות שוליים

בודאן
בודאן
מפרץ מיקלסן (אנטארקטיקה)

**מפרץ מיקלסן** (באנגלית: **Mikkelsen Bay**) הוא מפרץ רחב ידיים בארץ גרהאם שבאנטארקטיקה.

המפרץ מוקם בין הדום הקרח ברטרנד לבין כף ברטו.

## היסטוריה
### גילוי ומיפוי המפרץ

המפרץ נצפה לראשונה ממרחק בשנת 1909 על ידי המשלחת הצרפתית הרביעית לאנטארקטיקה בפיקודו של ז'אן-באטיסט שארקו; ואולם שארקו לא הבין כי מדובר במפרץ רחב ידיים.

המפרץ נסקר לראשונה בשנת 1936 על ידי המשלחת הבריטית אל ארץ גרהאם בהנהגת ג'ון ריימיל.

המפרץ נסקר בשנית בין השנים 1948–1949, על ידי סקר שטחי חסות איי פוקלנד.

### מקור השם

שמו של המפרץ הוצע על ידי חברי המשלחת הבריטית.

המפרץ נקרא על שמו של איינאר מיקלסן (Ejnar Mikkelsen), חוקר ארקטיקה ומגלה ארצות דני, אשר חקר את מזרח גרינלנד בין השנים 1934–1950.

## קישורים חיצוניים
* מפרץ מיקלסן באתר הסקר הגאולוגי של ארצות הברית
* מפרץ מיקלסן באתר הגאזט האנטארקטי המשווה SCAR של ממשלת אוסטרליה
* מפרץ מיקלסן באתר marineregions
* מפרץ מיקלסן באתר mindat

## הערות שוליים

מיקלסן
מיקלסן
דוב אטרוסכוס

**דוב אטרוסכוס** (שם מדעי: *Ursus etruscus*) הוא מין נכחד של דוב פרהיסטורי, שחי בתקופת הפליוקן והפליסטוקן באירופה, אסיה וצפון אפריקה שלפני 5.3-0.1 מיליון שנה מזמננו. ממצאיו התגלו במספר אזורים ביניהם בצרפת, ספרד, יוון, מרוקו, קרואטיה, טוסקנה שבאיטליה, ישראל, טג'יקיסטן, גאורגיה ולאורך רוסיה. הממצאים הוגדרו לראשונה בידי החוקר הצרפתי ז'ורז' קיוויה ב-1823.

דוב זה התפתח מדוב המינימוס האירופי שאולי היה גם מאבות הדוב החום ודוב המערות. הוא נמצא לאורך אירופה, בייחוד סביב הערבה האירואסייתית הגדולה ואולי היה מותאם לחיים במישורים הגדולים, בהם מזון מועט יחסית. בניגוד לדובים המודרניים הוא היה בעל לסת מלאה במלתעות מעוצבות, תכונה שקיבל מדובים פרימיטיביים יותר כמו האורסאווס.

כמה מהחוקרים רואים במין זה את אביו הקדמון של הדוב השחור האסייתי החי כיום.

## קישורים חיצוניים

## הערות שוליים

קטגוריה:בעלי חיים שתוארו ב-1823
קטגוריה:טקסונים שתוארו בידי ז'ורז' קיווייה
קטגוריה:דוביים פרהיסטוריים
קטגוריה:מגה-פאונה של הפלייסטוקן באירואסיה
קטגוריה:מגה-פאונה של הפלייסטוקן באפריקה
קטגוריה:יונקים שחיו בפליוקן באירופה
קטגוריה:יונקים שחיו בפלייסטוקן באסיה
סרחיו היגיטה

**סרחיו אנדרס היגיטה גרסיה** (בספרדית: **Sergio Andrés Higuita García**; נולד ב-1 באוגוסט 1997) הוא רוכב אופני כביש קולומביאני בקבוצת אסטנה. היגיטה הוא אלוף קולומביה בשנת 2020 ומנצח הטור של קולומביה באותה שנה. בשנת 2022 ניצח את הוולטה אה קטלוניה.

## ביוגרפיה
היגיטה נולד ב-1 באוגוסט 1997 במדיין, עיר בקולומביה ובירת מחוז אנטיוקיה.

### מנסנה פוסטובון (2016–2018)
היגיטה הצטרף לקבוצת למנסנה פוסטובון  הקולומביאנית ב-2016.

ב-2017, היגיטה ניצח בקטגוריית ההרים בוואלטה אסטוריאס.

### קרן אאוסקדי (2019)
היגיטה הצטרף לקבוצת קרן אאוסקדי. הוא פתח את העונה בספרד, בכמה מרוצים חד יומיים ובלט בהם, אך לא הצליח לנצח אחד בהם כשסיים שישי במרוץ טרופאו סס סלינס, במקום ה-12 במרוץ טרופאו אנדרקס ובמקום ה-4 בטרופאו קמפוס. היגיטה ניצח את דירוג הצעירים בוולטה ולנסיה וסיים שביעי בוואלטה אה אנדלוסיה. הוא ניצח את הקטע הרביעי בוולטה או אלנטחו בפורטוגל וסיים במקום החמישי כללי כשהוא מסיים שני בקטגוריית ההרים וקטגוריית הרוכב הצעיר. לאחר מכן חזר היגיטה לספרד וסיים שלישי בגראן פרמיו מיגל אינדוראין ורביעי בקלאסיקה פרימאוורה.

### EF Education First (מרץ 2019–2021)
היגיטה הצטרף ל-EF Education First החל מ-30 במרץ וכבר בהופעות הראשונות שלו בקבוצה בלט, כשסיים 2 ב, 16 שניות פיגור מטאדיי פוגאצ'אר המנצח. היגיטה גם סיים שני בקטע השישי, לאחר שהפסיד לפוגאצ'אר בספרינט הסיום, ושלישי בקטע ה-5. היגיטה השתתף ב לאחר שלושה חודשים של היעדרות מתחרויות וסיים במקום הרביעי. הוא ערך את הופעת הבכורה שלו בגרנד טור כאשר נבחר לוואלטה אספניה, וניצח את הקטע ה-18 במרוץ לאחר בריחת סולו. הוא סיים את המרוץ במקום ה-14 הכללי, 32:17 דקות אחרי פרימוש רוגליץ' המנצח. למרות שכבר התחרה במרוצי העלית, הוא העדיף להתחרות באליפות העולם במקצה עד גיל 23, וסיים רביעי בספרינט שהסתיים בניצחונו של סמואלה באטיסטלה  האיטלקי. לאחר מכן התחרה בסדרה של מרוצים חד יומיים באיטליה, וזה בלט בג'ירו דל'אמיליה כשסיים שלישי, וחמישי במרוץ טרה ואלי וארזינה, שבשני המרוצים ניצח פרימוז' רוגליץ'.

ב-2020, היגיטה ניצח את אליפות קולומביה, לאחר שהקדים את איגן ברנל ואת דניאל פליפה מרטינס . הוא ניצח את הטור של קולומביה לאחר שניצח את הקטע הרביעי במרוץ וסיים שני בקטע השישי. היגיטה התחרה בפריז–ניס וסיים את המרוץ במקום השלישי, 59 שניות ממקסימיליאן שכמן המנצח.

## קישורים חיצוניים

## הערות שוליים

קטגוריה:רוכבי אופניים קולומביאנים
קטגוריה:מדיין: אישים
קטגוריה:קולומביאנים שנולדו ב-1997
קטגוריה:רוכבי אופניים קולומביאנים באולימפיאדת טוקיו (2020)
דב בר רטנר

[ממוזער|שער הספר אהבת ציון וירושלים על [מסכת ברכות]]
**דב בר רטנר** (בכתיב ארכאי **דוב בער ראטנער**; י"ז תמוז תרי"ב, קלווריה - א' בשבט תרע"ז, ווילנא) היה חוקר תלמוד, מחבר סדרת הספרים **אהבת ציון וירושלים**.

## ביוגרפיה
רטנר נולד בשנת תרי"ב בקלווריה לאביו, אברהם בצלאל אייזנשטדט ולאמו בלומה רחל. הוא למד בישיבות מיר ווולוז'ין. בגיל 17 התחתן עם אסתר מרים (בת צבי אדלשטיין), וזמן מה לאחר החתונה הפסיק את לימודו ופנה לעסוק במסחר. הוא עבד בייבוא זיפים למברשות, וכחלק מעבודתו נסע למקומות רבים, בין היתר לקניגסברג, שם נפגש עם המלבי"ם, וכן נסע פעמים רבות לפטרסבורג, ובאזור שנת 1879 עבר להתגורר שם. בשנת תרמ"ט, עקב גירוש היהודים מהעיר, עבר להתגורר בווילנא, שם המשיך לעסוק במשך שנים אחדות במסחר, אך בשלב מסוים עבר לעסוק במחקר, ואת פרנסתו מצא מהשכרת בית שבנה בעיר. בשנת תרנ"ד הוציא לאור את חיבורו הראשון **מבוא לסדר עולם רבא**, ובשנת תרנ"ז הוציא את חלקו השני של החיבור, מהדורה מדעית של סדר עולם רבה. בשנת תרס"א הוציא לאור את הכרך הראשון של מפעלו הגדול, סדרת הספרים "אהבת ציון וירושלים".

ב"אהבת ציון וירושלים" אסף רטנר את הנוסחאות של התלמוד הירושלמי מכתבי יד שונים, ומעדויות של ראשונים שמצטטים את הירושלמי. בהמשך, ועד שנת תרע"ז (השנה בה נפטר), הוציא לאור עוד אחד עשר כרכים, שהקיפו את כל הסדרים זרעים ומועד, מלבד מסכת עירובין פרופסור יעקב זוסמן משער שהכרך על מסכת עירובין היה מוכן אצלו, וכן שהיה לו חומר גלם מוכן לכל הירושלמי. בראש חודש שבט תרע"ז נפטר בווילנא, ולמחרת נקבר בבית הקברות העיר.

רטנר היה מספרני ספריית שטראשון, לה הוריש את ספרייתו (כ־2000 ספרים). כתב מאמרים רבים שהתפרסמו בעיתוני התקופה, בעיקר בהמליץ.

## ממאמריו
* , , , , 
* , ; , , , 

## קישורים חיצוניים
* 

* 
* 
* , 
* 
* 
;אהבת ציון וירושלים
* אהבת ציון וירושלים
, ,  , , , , , , , , 
* כתב היד של "אהבת ציון וירושלים" על מסכת ביצה.
:;מאמרי ביקורת על "אהבת ציון וירושלים"
* 
* 
* שמואל אברהם פוזננסקי, , , , ; ; ; , 
* , , ,  , , , , 

## הערות שוליים

קטגוריה:יהודים ליטאים
קטגוריה:סופרים כותבי עברית
קטגוריה:חוקרי תלמוד
קטגוריה:חוקרי התלמוד הירושלמי
קטגוריה:ילידי 1852
קטגוריה:נפטרים ב-1917
קטגוריה:מהדירי ספרות תורנית
כף ברטו

**כף ברטו** (באנגלית: **Cape Berteaux**) היא לשון יבשה בין מפרץ מיקלסן, ומדף הקרח וורדי, בחוף המערבי של ארץ גרהאם, שבאנטארקטיקה.

במרכז הכף פסגה סלעית גבוהה.

## היסטוריה
### גילוי ומיפוי הכף

הכף התגלתה על ידי המשלחת הצרפתית הרביעית לאנטארקטיקה בין השנים 1908–1910, בפיקודו של ז'אן-באטיסט שארקו.

שארקו סבר כי מדובר באי.

המשלחת הבריטית אל ארץ גרהאם אשר חקרה את ארץ גרהאם בשנים 1934–1937, בפיקודו של ג'ון ריימיל, גילתה כי האתר ששארקו גילה היא לשון יבשה.

### מקור השם

שארקו, אשר סבר כי מדובר באי, קרא לאתר "האי ברטו", על שמו של תומך שגייס כספים למימון המשלחת.

ריימל קרא ללשון היבשה, בהתבסס על השם שנתן שארקו.

## לקריאה נוספת

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA376&lpg=PA376&dq=%22Cape+Berteaux%22&source=bl&ots=qbWEswMcs5&sig=ACfU3U36qCPQJkMQCY7Amva4RBbYjKnoeQ&hl=en&sa=X&ved=2ahUKEwj35Oa73uLnAhVyUBUIHbgPCS0Q6AEwBHoECAoQAQ#v=onepage&q=%22Cape%20Berteaux%22&f=false Sailing Directions (planning Guide) and (enroute) for Antarctica]**, P 376

## קישורים חיצוניים
* כף ברטו באתר הסקר הגאולוגי של ארצות הברית
* כף ברטו באתר הגאזט האנטארקטי של ממשלת אוסטרליה
* כף ברטו באתר הגאזט האנטארקטי המשווה SCAR של ממשלת אוסטרליה

## הערות שוליים

ברטו
ברטו
דיאן אקרמן

**דיאן אקרמן** (באנגלית: **Diane Ackerman**; 7 באוקטובר 1948, ווקיגן, אילינוי) היא סופרת, משוררת, מסאית חוקרת ומתעדת טבע אמריקאית. ידועה בעיקר בזכות ספריה "מסע אל החושים" ואשתו של שומר גן החיות שהיווה בסיס לסרט אשתו של שומר גן החיות, לו גם כתבה את התסריט.

## קורות חייה
אקרמן נולדה בווקיגן שבאילינוי, ב-7 באוקטובר 1948. בגיל 8 עברה עם משפחתה לאלנטאון שבפנסילבניה.

נישאה ב-1970 לסופר פאול ווסט . לזוג אין ילדים.

## השכלה ומסלול מקצועי
לאקרמן תואר ראשון באמנויות ואנגלית מאוניברסיטת המדינה של פנסילבניה (1970). תואר שני (MFA) (1973), תואר שני נוסף (MA) (1976) ודוקטורט (1978) כולם מאוניברסיטת קורנל.

אקרמן לימדה במשך השנים במספר אוניברסיטאות, ביניהן קורנל, קולומביה. אוניברסיטת פיטסבורג ואוניברסיטת וושינגטון בסנט לואיס.

ב-1986 הייתה מועמדת למשימת "עיתונאי בחלל" (Journalist-in-Space) של נאס"א תוכנית שבוטלה לאחר אסון מעבורת החלל צ'לנג'ר.

## פעילותה המדעית

בין השאר עסקה ב:
* חקר קופים ממין טמרין רעמתי זהוב בברזיל.
* חקר הלווייתנים מסוג אובלנה דרומית בפטגוניה.
* חקר לווייתנים גדולי-סנפיר בהוואי.
* חקר כלבי ים נזיריים בהוואי.
* חקר אלבטרוס שטלר ביפן.

## פעילותה הספרותית
שירים משלה התפרסמו לראשונה ב-1973. ספר השירה הראשון שלה "שלווה קוסמית" (A Cosmic Pastoral) יצא ב-1976. ספר הפרוזה ראשון שלה "דמדומים של הטירון" (Twilight of the Tenderfoot) יצא ב-1980.

היצירה הכי מפורסמת שלה, הספר "מסע אל החושים" (A Natural History of the Senses) יצא ב-1990. בעברית, בהוצאת מטר, ב-1991. הספר עובד לסדרת טלוויזיה בת 5 פרקים.

ספרה "אשתו של מנהל גן החיות", שיצא ב-2007, עוסק בתקופת השואה בוורשה. הספר מבוסס על זכרונותיה של חסידת אומות העולם הפולניה אנטונינה ז'בנסקי.

מסות ומאמרים משלה הופיעו, בין השאר בניו יורק טיימס, בניו יורקר ובנשיונל ג'יאוגרפיק.

ארכיונה הספרותי (The Diane Ackerman Papers, 1971-1997) שמור בספריית אוניברסיטת קורנל.

## תפקידים ואותות הוקרה
* עמיתת האקדמיה האמריקאית לאמנויות ולמדעים - 2016.
* עמיתת המכון הניו יורקי למדעי הרוח .
* זוכת מלגת גוגנהיים - 2003.
* דיאנקרון (dianeackerone) - פרומון של תנינאים נקרא על שמה.
* הפרס הלאומי לספרי טבע (National Outdoor Book Award)  - .2015
* Orion Book Award  עבור ספרה אשת שומר גן החיות - 2008.

## קישורים חיצוניים

*  

* ריאיון עם אקרמן 1999 
* קדימון לסרט "אשתו של מנהל הגן החיות"
* 

## הערות שוליים

קטגוריה:סופרות אמריקאיות
קטגוריה:סופרים אמריקאים
קטגוריה:מסאיות אמריקאיות
קטגוריה:משוררות אמריקאיות
קטגוריה:משוררים אמריקאים
קטגוריה:זוכי מלגת גוגנהיים
קטגוריה:מחברי ספרי מדע פופולרי
קטגוריה:חברות האקדמיה האמריקאית לאמנויות ולמדעים
קטגוריה:בוגרות אוניברסיטת המדינה של פנסילבניה
קטגוריה:בוגרי אוניברסיטת המדינה של פנסילבניה
קטגוריה:בעלות תואר דוקטור מאוניברסיטת קורנל
קטגוריה:בעלי תואר דוקטור מאוניברסיטת קורנל
קטגוריה:חוקרות טבע
קטגוריה:חוקרי טבע
קטגוריה:אמריקאיות שנולדו ב-1948
קטגוריה:אמריקאים שנולדו ב-1948
ג'ננה בסוואנה

**ג'ננה בסוואנה** (בגרמנית: **Konferenz der Tiere**, באנגלית: **Animals United**) הוא סרט אנימציה גרמני משנת 2010. הסרט מבוסס על הספר עצרת החיות מאת אריך קסטנר משנת 1949.

## עלילה
הסרט מתרחש בדלתת האוקבנגו אשר נמצא באפריקה, והדמויות הראשיות הן סוריקטה בשם בילי ואריה בשם סוקרטס. השיטפון השנתי לא מגיע בשפך, המים הצטמצמו והחיות נלחמים על זה. בילי וסוקרטס הלכו למצוא עוד מקורות מים, ובמהלך המסע הם פוגשים מגוון חיות מרחבי העולם: דובת קוטב בשם סושי, קנגורו בשם טובי, שד טסמני בשם סמיילי, שני צבי גלאפגוס בשם ויניפריד ווינסטון, תרנגול בשם צ'ארלס, שימפנזה בשם טוטו, כולם חיות בסביבה אשר נהרסת על ידי בני האדם בדרכים שונות והלכו אל אפריקה. שם החיות גילו את הסיבה שאין מים בשפך: סכר נבנה על מנת לספק אנרגיה לבית מלון אשר מנהל אותו אדם בשם מר סמית'. צייד חוטף את סוקרטס, בעוד ששאר החיות נמלטו. החיות ארגנו כנס אשר הנהיגו אותה ויניפרד ווינסטון שם הסבירו על העתיד האיום שמחכה לחיות. לאחר הכנס, אולם, ויניפרד ווינסטון מתו. באותו יום, בילי ושאר החיות טיילו אל תחתית הסכר, התאויים והקרנפים, כולל צ'ינו וביגי, הסתערו אל הסכר. בילי הכה כסלע אל המדרון שבסכר, אשר הדליק טיל מהמטוס של הצייד, שהרס את הסכר, ושחרר את המים. החיות ערכו מסיבה לכבוד חזרת המים. לאחר המסיבה, החיות הגיעו אל ניו יורק באמצעות לווייתנים כחולים וטיילו ברחבי העיר.

## מדבבים
*ג'יימס קורדן - בילי הסוריקטה
*סטיבן פריי - סוקרטס האריה
*דון פרנץ' - אנג'י הפילה
*ג'ואנה לאמלי - ג'יזל הג'ירפה
*ג'ים ברודבנט - וינסטון הצב
*ונסה רדגרייב - ויניפרד הצבה
*בילי פייפר - בוני הסוריקטה
*טום וויילנד - בוב דוב הנמלים
*אנדי סירקיס - צ'ארלס התרנגול
*ג'ייסון דונובן - טובי הקנגורו
*אומיד ג'לילי - בונגו
*מישה גודמן - בילי
*בלה האדסון - סושי
*אוליבר גרין - קן הקואלה
*ג'ייסון גריפית' - טוטו השימפנזה
*שון שאמל - ביגי הקרנף
*מארק תומפסון - צ'ינו התאו
*אוליבר וויימן - סמיילי
*רובן לויד, ג'ימי לופז וגרי מקהנלי - נשרים
*קים הולנד - מאיה
*ורוניקה טיילור - חפרפרת

### מדבבים בעברית
*גלעד קלטר - בילי הסוריקטה
*יורם יוספסברג - סוקרטס האריה
*אסף פריינטא - צ'ארלס התרנגול
*ערן מור - טובי הקנגורו
*עדנה גורן - ויניפרד הצבה
*אלברט כהן - וינסטון הצב
*עדי ארד - בוני הסוריקטה
*פלג רנד - ג'וניור
*הילה מערבי - אנג'י הפילה
*הדר שחף-מעיין - ג'יזל הג'ירפה
*דייוויד לרנר - חבר של ג'וניור
*שיר כהן - חבר של ג'וניור
*מתי אטלס - טוטו השימפנזה
*מולי שולמן - צ'ינו התאו / פיטר קוק
*מיכה אוזין סליאן - ביגי הקרנף
*אוהד שחר - קן הקואלה / גנו
*יהלי מרגלית טופול - מאיה
*צביקה פורמן - מר סמית / טבח / עיט
*אמנון וולף - צייד
*גדי לוי - נשר
*מיכאל עינב - קוף / נשר
*דן קיזלר - ארמדילו / נשר
*דנה אברהם-סמו - חפרפרת
*אורי יניב - קולות רקע
*אריאל קוזלובסקי - קולות רקע
*שיר פרג - קולות רקע

## קישורים חיצוניים
* 

* 

קטגוריה:סרטים גרמניים משנת 2010
קטגוריה:סרטי אנימציה ממוחשבת
קטגוריה:סרטי אנימציה על בעלי חיים
קטגוריה:סרטי הנפשה גרמניים
קטגוריה:סרטי קומדיה מונפשים
קטגוריה:סרטי תלת-ממד
קטגוריה:סרטים גרמניים מבוססי ספרים
קטגוריה:סרטי אנימציה על מוות
בנק אק בארס

ממוזער|הלוגו הישן
**בנק אק בארס** (ברוסית: **ПАО «АК БАРС» БАНК**) הוא בנק מסחרי במניות משותפות בטטרסטן, רוסיה. נוסד בשנת 1993.
## פעילות
המשרד הראשי ממוקם בבירה הטטרית, קאזאן. לבנק כל סוגי הרישיונות הבנקאיים הקיימים בפדרציה הרוסית ומספק יותר ממאה סוגים של שירותי בנקאות ללקוחות עסקיים ופרטיים.

בשנת 2014 הבנק הפך לבנק הראשון ברוסיה לאמץ את בנקאות השריעה. לכן הבנק מסרב לממן עסקי אלכוהול והימורים או בחברות שעוסקות בבניית חוות חזירים.

בתחילת 2018 שירת בנק אק ברס למעלה מ-3.1 מיליון אנשים ולמעלה מ-67 אלף לקוחות עסקיים. הון מורשה ששולם – 38.0 מיליארד רובל. סכום ההון החל מ-1 בינואר 2017 עמד על 71.6 מיליארד רובל.

רשת סניפים החל מ-1 במרץ 2018 – חמישה סניפים בערים הגדולות ברוסיה, 142 משרדים נוספים, 22 מסופים, 88 משרדים תפעוליים.

הבנק היה השותף הרשמי של משחקי הסטודנטים העולמיים ה-27 בקאזאן בשנת 2013, כמו גם השותף הלאומי של אליפות העולם בשחייה ה-16 בשנת 2015 שנערכה בקאזאן. בנוסף, הבנק הוא נותן החסות של מועדון ההוקי קרח אק בארס קאזאן ושל אצטדיון אק בארס ארנה.

## קישורים חיצוניים

* 

## הערות שוליים

קטגוריה:טטרסטן
קטגוריה:רוסיה: בנקים
ביאלובייז'ה

**ביאלובייז'ה** (בפולנית: **Białowieża** ; באוקראינית: **Біловежа**; בבלארוסית: **'Белавежа**, בליטאית: **Bialovieža**) היא עיירה בת 1,830 תושבים (נכון למרץ 2011) בפרובינציה פודלסיה שבפולין, על נהר הנרווקה , במרכז אזור הפארק הלאומי ויער ביאלובייסקה. בעבר התקיימה בעיירה קהילה יהודית משמעותית, וערב מלחמת העולם השנייה והשואה ישבו בה 550 יהודים.

## היסטוריה
ראשית ההתיישבות בביאלובייז'ה הייתה בארמון ציד קטן שנבנה ב עבור מלכי פולין. הכפר התפתח במקום רק לקראת סוף המאה ה-19, אז חיברה מסילת ברזל בינו לבין היינווקה הסמוכה, והדבר אפשר הקמת תעשייה קלה של ענף העץ, כמו מנסרות שהוקמו במקום והובילו להתפתחותו.

תעשיית העץ של ביאלובייז'ה נוצלה בימי מלחמת העולם הראשונה בידי הגרמנים. לאחר המלחמה זכתה חברה בריטית בשם "סנצ'ורי" בזיכיון על יערות האזור והעסיקה אלפי פועלים בביאלובייז'ה ובהיינווקה. תעשייה זו הולאמה בידי השלטונות הפולנים ב-1929.

הנאצים כבשו את ביאלובייז'ה ב-1939, אך מסרו אותה לידי ברית המועצות בהתאם להסכם ריבנטרופ–מולוטוב, וחזרו וכבשו אותה רק כעבור שנה ותשעה חודשים, ביוני 1941. העיירה הייתה תחת כיבוש גרמני עד השחרור בידי הצבא האדום בקיץ 1944.

## יהודי ביאלובייז'ה
הקהילה היהודית בביאלובייז'ה שראשיתה בתחילת המאה ה-19, גדלה משמעותית עם הפריחה שידע האזור בעקבות כניסת הזכיינית הבריטית סנצ'ורי לתעשיית העץ המקומית לאחר מלחמת העולם הראשונה. היהודים התגוררו ברחוב אחד בבתי עץ ואף הקימו בית כנסת. בשנות ה-20 של המאה ה-20 כבר העסיקה הקהילה המקומית רב משלה, הרב אליעזר פופקא חתנו של הרב יעקב משה ספיר. בהמשך כיהן הרב פופקא כרבה של וליז' וכרב קהילה בפילדלפיה, בנו הוא הרב ברוך אהרן פופקו.

במהלך הכיבוש הגרמני הראשוני של העיירה בספטמבר 1939 נהרג יהודי אחד מתושבי המקום, אך רבים אחרים הותקפו באלימות גם בידי מקומיים פולנים אנטישמיים.

הכיבוש הסובייטי, החזיר רבים מיהודי המקום לתעשיית העץ שהפכה קואופרטיבית, וילדי המקום למדו בבית ספר מיוחד שהוקם בידי השלטונות ושפת הלימוד בו הייתה יידיש.

עם הכיבוש הגרמני (סוף יוני - תחילת יולי 1941), הופרדו 77 גברים ונערים לעבודות כפייה, ויתר יהודי העיירה נרצחו בירי ביער סמוך.

## לקריאה נוספת
* רחל גרוסבאום-פסטרנק, "ביאלובייז'ה", בתוך: שמואל ספקטור וברכה פרוינדליך (עורכים), **[[פנקס הקהילות]]: (4) פולין**, כרך ח: מחוזות וילנה–ביאליסטוק–נובוגרודק, ירושלים: יד ושם, תשס"ו 2005, עמ' 139–140.

## קישורים חיצוניים

*  
* 
* 
* המוזיאון הווירטואלי להיסטוריה יהודית בביאלובייז'ה 

קטגוריה:פודלסיה: יישובים
קטגוריה:יישובים שהוקמו ב-1699
Growing Pains

**Growing Pains** (בעברית: **כאבי גדילה**) הוא אלבומה השמיני של הזמרת מרי ג'יי בלייג', אשר יצא ב-18 בדצמבר 2007 על ידי גפן רקורדס.

## הצלחה
האלבום הגיע למקום השני בארצות הברית עם מכירות של 629 אלף עותקים בשבוע הראשון ליציאתו מה שהפך אותה לאחד מהאלבומים הכי נמכרים אי פעם בארצות הברית בשבוע הפתיחה שלהם. מגזין רולינג סטון דירג אותו במקום ה-29 ברשימת 50 האלבומים הטובים ביותר לאותה שנה.

## סינגלים וקידום
הסינגל הראשון שיצא לאור מהאלבום היה השיר "Just Fine" אשר יצא באוקטובר אותה שנה והגיע בשיאו למקום ה-22 בארצות הברית. הסינגל השני היה השיר "Work That", אשר יצא לאור ביום יציאת האלבום והגיע למקום ה-65 בארצות הברית ולמקום ה-20 במצעד שירי ה-R&B וההיפ-הופ.

הסינגל השלישי מהאלבום היה השיר "Stay Down" אשר הגיע לטופ 40 במצעד שירי ה-R&B וההיפ-הופ. במקור השיר "Hurt Again" היה אמור לצאת כסינגל השלישי מהאלבום אך בסופו של דבר הוא יצא כסינגל לתחנות הרדיו בלבד באביב 2008. האלבום זכה בפרס גראמי "אלבום ה-R&B העכשווי הטוב ביותר" בשנת 2009.

## רשימת רצועות

## קישורים חיצוניים
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלבומי מרי ג'יי בלייג'
קטגוריה:אלבומים באנגלית
קטגוריה:אלבומים שהופקו על ידי סטארגייט
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס גראמי לאלבום ה-R&B העכשווי הטוב ביותר
קטגוריה:אלבומי חברת גפן רקורדס
גבריאל בונו דה מבלי

**גבריאל בונו דה מבלי** (בצרפתית: **Gabriel Bonnot de Mably**; 14 במרץ 1709, גרנובל – 2 באפריל 1785, פריז) היה פילוסוף, היסטוריון וסופר צרפתי ששירת זמן קצר בסגל הדיפלומטי של ארצו, והיה סופר פופולרי ב.

דה מבלי דגל בביטול הרכוש הפרטי, שבו ראה גורם אנטי חברתי ואגואיסטי, ומתח ביקורת על ירושת העושר וירושת המעמד. הרשויות ניסו להחרים עותקים רבים של חלק מכתביו שבהם הזהיר מפני תהליכים עממיים שהתפתחו מאוחר יותר כחלק מהמהפכה הצרפתית.

בשנים 1794–1795 פורסמו 15 כרכים של כל כתבי דה מבלי.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:פילוסופים צרפתים
קטגוריה:היסטוריונים צרפתים
קטגוריה:סופרים צרפתים
קטגוריה:צרפתים שנולדו ב-1709
קטגוריה:נפטרים ב-1785
עירוי חליפין

**עירוי חליפין** (באנגלית: **Exchange transfusion** ובראשי תיבות: **ע"ח**) הוא עירוי דם, שבו מחליפים את דם החולה בדם חדש (בניגוד לעירוי רגיל שבו רק מוסיפים דם או מוצריו ללא הסרת דם החולה), במהלך הטיפול מוסר דמו של החולה ומוחלף בדם אחר או ברכיבי דם. עירוי החליפין נעשה לסירוגין, שאיבה והזרקה, עד למצב שבו הוחלף נפח הדם הנדרש בדם חדש, ניתן לבצע עירוי חליפין באופן ידני, או באמצעות מכונה. עירוי החליפין הראשון נעשה בשנות השבעים.
## מטרת הטיפול
עירוי חליפין מתבצע במטרה לסלק ממערכת הדם מרכיב דם מזיק (או לפחות להוריד את רמת הריכוז שלו).

## התוויה
ישנן שתי התוויות עיקריות לעירוי חליפין; מחלות המוליטיות של יילודים ואנמיה חרמשית בילדים ומבוגרים.

במחלות המוליטיות של היילוד, בשל פירוק נרחב של כדוריות הדם האדומות, ישנה הצטברות של בילירובין בדם, ומטרת העירוי היא הורדת רמת הבילירובין כדי למנוע את שקיעתו במוח (קרנאיקטרוס).

אצל החולים באנמיה חרמשית מבצעים עירוי חליפין כדי להוריד את רמת ההמוגלובין החרמשי מתחת ל-30% במטרה לטפל בסיבוכים חדים של המחלה (Acute chest syndrome, או משברי כאבים תכופים) או למנוע אירוע נישנה במוח.

התוויה נוספת ונדירה היא במקרה של זיהום קשה מטפיל (לדוגמה מלריה). במקרה זה, העירוי נועד בכדי להפחית את עומס הטפילים עד שניתן יהיה להיאבק ביעילות במחולל הזיהום באמצעות הטיפול השמרני והמערכת החיסונית
## סיכונים
בעירוי חליפין מחדירים לגוף מרכיבי דם, משכך, בדומה לשאר עירויי דם, מקבלי העירוי נמצאים בסכנת זיהום שייתכן וישנו ברכיבי הדם, וכן עלולים להתפתח אצלם נוגדנים לרכיבי הדם המוערה.

## אופן הפעולה
הרופא מחדיר צנתר לכלי דם מרכזי (ביילודים או בעוברים לכלי דם בחבל הטבור) של החולה, שואבים את דם החולה (החל מ-5 מ"ל ועד 20 מ"ל) ומזרימים באיטיות כמות זהה של דם או מוצרי דם, שחוממו מראש לטמפרטורת החדר, חוזרים על הפעולה פעמים נוספות עד לקבלת התוצאה הרצויה.
## ראו גם
* עירוי תוך רחמי
## קישורים חיצוניים

קטגוריה:עירוי דם
קטגוריה:ערכים שבהם תבנית בריטניקה אינה מתאימה
Diamond Heart

**Diamond Heart** (בעברית: **לב יהלום**) הוא סינגל של התקליטן הנורווגי אלן ווקר, שהוקלט על ידי הזמרת-יוצרת השוודית סופיה סומג'ו, מתוך האלבום, Different World. השיר יצא לאור ב-28 בספטמבר 2018, על ידי חברת התקליטים מר מיוזיק, כסינגל השישי מתוך האלבום.

השיר הגיע למקום הראשון במצעד השירים של נורווגיה.

## רקע וכתיבה
השיר נכתב על ידי גונאר גרווה פטרסן, אלן ווקר, תומאס טרולסן, קריסטופר האוגן, אדוארד נורמן, מוד מלודיז, יאן ברגיין, ויקטור ורפילט, פרדריק בורץ' אולסן וסופיה סומג'ו והופק על ידי מפיקים מוזיקליים שונים. השיר הוא שיר EDM, המשלב בתוכו גם את סגנון הטראנס.

השיר יצא לאור ב-30 בנובמבר 2018, כסינגל בארצות הברית, תוך שהיה זמין להורדה דיגיטלית.

## וידאו קליפ
הווידאו קליפ המלא של השיר הועלה לערוץ היוטיוב של אלן ווקר ב-18 בספטמבר 2018, ביום צאתו כסינגל. לאורכו של הקליפ ניתן לראות אנשים במקומות שונים, תוך שהם סוחבים דברים שונים עליהם יש את הלוגו של אלן ווקר "W".

נכון לדצמבר 2024, מספר הצפיות של הקליפ עומד על למעלה מ-295 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי אלן ווקר
קטגוריה:שירים באנגלית
קטגוריה:שירים על יהלומים
קטגוריה:שירים על כאב לב
קטגוריה:שירי זהב בקנדה
Stronger with Each Tear

**Stronger with Each Tear** (מעוצב: **STRONGER withEach Tear**; בעברית: **חזקה עם כל דמעה**) הוא אלבומה התשיעי של הזמרת מרי ג'יי בלייג', אשר יצא ב-18 בדצמבר 2009, על ידי "Matriarch Records" ובמספר מדינות מסוים בתאריכים אחרים. האלבום הגיע למקום הראשון במצעד אלבומי ה-R&B וההיפ-הופ ובכך בליגי' שברה שיא בתור הזמרת שהכניסה הכי הרבה אלבומים למקום הראשון במצעד.

## הצלחה מסחרית
האלבום הגיע עם יציאתו למקום השני בארצות הברית עם מכירות של 332 אלף עותקים. במצעד אלבומי ה-R&B הוא הגיע למקום הראשון ובכך בלייג' שברה שיא של האמנית שהכניסה הכי הרבה אלבומים למקום הראשון למצעד זה. בנוסף בלייג' הפכה לאישה התשיעית בהיסטוריה מזה 18 שנה שהצליחה להוציא 3 אלבומים שמכרו יותר מ-300 אלף עותקים בשבוע הראשון ליציאתם בארצות הברית. נכון לאפריל 2010 האלבום מכר 726 אלף עותרים בארצות הברית ובכך היה זכאי למעמד זהב.

בבריטניה האלבום הגיע למקום ה-33 בשיאו אך לאחר שבוע יצא מחוץ ל-40 העליונים. במצעד אלבומי ה-R&B הבריטי הוא הגיע למקום ה-4 אך בשבוע שלאחר מכן יצא מהעשירייה הפותחת.

## רשימת רצועות

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלבומי מרי ג'יי בלייג'
קטגוריה:אלבומים באנגלית
קטגוריה:אלבומים שהופקו על ידי ג'ף באסקר
קטגוריה:אלבומים שהופקו על ידי היט-בוי
קטגוריה:אלבומים שהופקו על ידי סטארגייט
קטגוריה:אלבומים שהופקו על ידי פליין פאט
קטגוריה:אלבומים שהופקו על ידי רודני ג'רקינס
קטגוריה:אלבומי חברת גפן רקורדס
Dd (יוניקס)

**dd** היא פקודת Unix ומערכת הפעלה דמוית יוניקס, שמטרתה העיקרית היא להמיר ולהעתיק קבצים.

במערכות הפעלה דמויות יוניקס קיים ייצוג של רכיבי חומרה, תוכנה ותהליכים באמצעות קבצים אותם ניתן לקרוא, לשנות ואף לכתוב אליהם. הפקודה dd מאפשרת קריאה וכתיבה של קבצים כאלה תוך הגדרה מדויקת של גודל המידע אותו נרשום וקידודו.

הפקודה נוספה ליוניקס 5 ב-1974. לפי דניס ריצ'י שם הפקודה ניתן לה על שמה של פקודת DD בשפת הסקריפטים JCL. על פי דאגלס מקאלרוי הפקודה יועדה במקור להמרות קבצים מבוססי ASCII, little endian ו-byte stream ששימשו במחשבי דיגיטל ל-EBCDIC של IBM שהתבסס על big endian ובלוקים.

## שימוש
גיבוי של ה־Master boot record
```bash
dd if=/dev/sda of=MBR.img bs=512 count=1
```
יצירת קובץ המכיל אפסים בגודל 1024k
```bash
dd if=/dev/zero of=~/1000mb_file bs=1024k count=1
```

העתקת CDROM לתמונת ISO
```bash
dd if=/dev/sr0 of=/root/image.iso
```
מחיקת דיסק על ידי כתיבת אפסים
```bash
dd if=/dev/zero of=/dev/sda bs=1M
```


## קישורים חיצוניים

## הערות שוליים

קטגוריה:פקודות יוניקס
נאדי (סדרת טלוויזיה)

**נאדי** (באנגלית: **Noddy's Toyland Adventures**, "הרפתקאות נאדי בארץ הצעצועים"; בעברית מוכרת גם בשם "**נאדי פעמוני**") היא סדרת סטופ מושן בריטית לילדים בהפקת קוסגרוב הול, המבוססת על סדרת ספרים בעלת אותו שם מאת איניד בלייטון. הסדרה בוימה על ידי בראיין ליטל (שלוש העונות הראשונות) וכריס טיילור (עונה אחרונה), נכתבה על ידי ג'וליה אלן וקריס אלן והולחנה על ידי פול קיי. ג'ויס שגם ביצע את שיר הנושא המקורי.

הסדרה שודרה לראשונה בבריטניה בערוצים BBC One ו-BBC Two (CBBC) בהתאמה, החל מ-17 בספטמבר 1992 עד 3 באפריל 2000. בישראל, העונה הראשונה של הסדרה דובבה לעברית ושודרה בערוץ 2 תחת הזכיינית רשת מדיה בשנת 1994. בהמשך, ב-11 ביוני 2000, העונה השנייה שודרה לראשונה בדיבוב עברי ברצועת "עץ הפיטפוזים" בערוץ הילדים ביחד עם העונה הראשונה. כמו כן, הסדרה שודרה בערוץ הופ! והופצה בקלטות וידאו. לסדרה הופקו ארבע עונות הכוללות 52 פרקים באורך 10 דקות, בנוסף הופק ספיישל לכבוד חג המולד.

קטעים מתוך הסדרה הופיעו בסדרת הטלוויזיה "נאדי בארץ הצעצועים", המבוססת אף היא על סדרת הספרים.

## תקציר העלילה
הסדרה עוקבת אחר נאדי, בובת עץ קטנה החובשת מצנפת עם פעמון ונוהגת במכונית צהובה ואדומה. בכל פרק עובר נאדי הרפתקה חדשה עם חבריו הטובים הגנום אוזניון, השוטר מר פלוד וטסי הדובה. בסיום כל פרק צוחק נאדי ומהנן בראשו כדי שמצנפת הפעמון שלו תצלצל.

## דמויות
* **[[נאדי]]** – הדמות הראשית. בעל מצנפת פעמון ונוהג במכונית צהובה ואדומה, בה הוא מסיע את תושבי ארץ הצעצועים בשכר.
* **טסי הדובה** – דובת צעצוע חביבה. חברתו הטובה של נאדי.
* **[[אוזניון]]** – גנום מזוקן וחכם. תמיד שמח לעזור לנאדי.
* **דינה הבובה** – בובת חרסינה המוכרת דברים בשוק.
* **[[מר פלוד]]** – שוטר המגן על ארץ הצעצועים.
* **במפי הכלב** – כלב המחמד של טסי הדובה.
* **סליי וגובו** – צמד גובלינים קונדסיים וחמדנים.

## מדבבים
### מדבבים מקוריים
* **[[סוזן שרידן]]** – נאדי, טסי הדובה, דינה הבובה, סליי
* **[[ג'ימי היברט]]** – מספר, אוזניון, מר פלוד, גמבו

### מדבבים בעברית
#### עונה ראשונה (ערוץ 2)
דיבוב העונה הראשונה בוים והופק על ידי ענת ניב, ביחד עם הפקתו של עוזי פוקס.
* **[[יובל סגל (1980)|יובל סגל]]** – נאדי
* **[[יואב בר-לב]]**
* **[[ענת ניב]]**

#### עונה שנייה (ערוץ הילדים)
דיבוב העונה השנייה בוים על ידי אפי בן ישראל, והופק על ידי ענבר שטגר עזרא.
* **אביתר אדיר**
* **[[יואב בר-לב]]**
* **[[ענת ניב]]**
* **[[אורלי קטן]]**
* **[[עדי בן ישראל]]**
* **[[אפי בן ישראל]]**

## שידור

## קלטות וידאו
בנוסף לשידורים בטלוויזיה, הסדרה הופצה בישראל בחמש קלטות וידאו על ידי הד ארצי:
# **נאדי והזנב השובב** – פרקים: נאדי מפסיד שקל וחצי, נאדי והשדונים, נאדי והזנב השובב, נאדי והגשם השוטף.
# **נאדי והעפיפון** – פרקים: נאדי והעפיפון, נאדי והפעמון, נאדי ומרתה הקופה, החבר החדש.
# **נאדי החלבן** – פרקים: נאדי החלבן, נאדי מעביר חבילות, המפתח המוזר, נאדי השוטר, האופניים השבורים.
# **נאדי והכובע הנעלם** – פרקים: נאדי והכובע הנעלם, נאדי והחבל השימושי, נאדי שואל מטריה.
# **נאדי יוצא לקניות** – פרקים: נאדי יוצא לקניות, נאדי מעודד את אוזניון, נאדי מאבד את הפעמון.

## קישורים חיצוניים

* 

## הערות שוליים

קטגוריה:BBC: תוכניות וסדרות
קטגוריה:סדרות טלוויזיה המבוססות על ספרים
קטגוריה:סדרות הנפשה בסטופ-מושן
קטגוריה:סדרות טלוויזיה בריטיות לילדים
קטגוריה:ערוץ הילדים: תוכניות רכש
קטגוריה:ערוץ הופ!: תוכניות רכש
קטגוריה:ערוץ 2: תוכניות רכש
קטגוריה:סדרות טלוויזיה בריטיות שעלו לשידור בשנות ה-1990
קטגוריה:נאדי
זי קיי

**זוהר כספי** (נולד ב-4 במרץ 1988), ידוע בשם הבמה **זי קיי** (**Z.K**), הוא ראפר ומפיק מוזיקלי ישראלי.

## ביוגרפיה
זוהר כספי נולד ב-1988 בבאקו, אזרבייג'ן. ב-1994 עלה עם משפחתו לישראל. גדל והתחנך בקריית אתא.

## קריירה
ב-2006 חבר לסיי אבשלום, יחד הקימו את ההרכב "הצד האחר" והוציאו את האלבום "זה לא עובר רדיו". לאחר מכן, הוציאו שני פרויקטים נוספים, "זה לא עובר גראמי" ב-2008, ו"Audi alteram partem" ב-2010.

ב-2011 הוציא זי קיי את המיקסטייפ הראשון שלו, "אורבנולוג’י".

ב-2012 פרסם הראפר רון נשר דיס המכוון כלפי זי קיי בשם "חלומות שחורים". כתגובה, הוציא זי קיי שיר הנושא את אותו השם.

ב-2020 הוציא את אלבום הבכורה שלו, "ניו.זי.לנד". האלבום הופק על ידי מפיקים שונים, ביניהם זי קיי עצמו ודודו טסה.

בסמוך לפעילותו כראפר, זי קיי פועל כמפיק מוזיקלי. בין האמנים איתם עבד ניתן למנות את רביד פלוטניק, טונה, דודו טסה וסול ג'יי.

## דיסקוגרפיה

### אלבומי אולפן

* 2020: ניו.זי.לנד

### אלבומי הופעה

* 2021: ניו.זי.לנד (Live)

### מיקסטייפים

* 2011: אורבנולוג'י

### אלבומים בהרכבים

* 2006: זה לא עובר רדיו (בהרכב הצד האחר)
* 2008: זה לא עובר גראמי (בהרכב הצד האחר)
* 2010: Audi Alteram Partem (בהרכב הצד האחר)

## קישורים חיצוניים

## הערות שוליים

קטגוריה:ראפרים ישראלים
קטגוריה:מפיקי היפ הופ ישראלים
קטגוריה:מוזיקאים ישראלים
קטגוריה:ישראלים ילידי אזרבייג'ן
קטגוריה:עולים בשנות ה-1990
קטגוריה:ישראלים שנולדו ב-1988
Head (יוניקס)

**head** היא פקודת Unix ומערכת הפעלה דמוית יוניקס, שמטרתה להציג את תחילתם של קובצי טקסט או מידע שמועבר באמצעות צינור עיבוד נתונים.

הפקודה המשלימה שמציגה את סופם של קבצים היא הפקודה tail.

## פעולה
כאשר עובדים בשורת פקודה קיימת מגבלה של מספר התווים אותם יכול להכיל החלון ולכן נוח יותר להציג מספר תווים מוגבל.
לדוגמה בעת עבודה עם קבצים גדולים בהם נרצה לקרוא רק את כותרת הקובץ בלבד.
## שימוש
הצגת 10 השורות הראשונות בקובץ
```bash
head somefile
```
הצגת 3 השורות הראשונות בקובץ
```bash
head -3 somefile
```
הצגת 3 התווים הראשונים בקובץ
```bash
head -c 3 somefile
```
קבלת פלט באמצעות צינור עיבוד נתונים והצגת 10 השורות הראשונות
```bash
for i in {1..100}
do
 echo $i
done | head
```
קבלת שם באמצעות צינור עיבוד נתונים והצגת 3 התווים הראשונים
```bash
echo nebuchadnezzar | head -c 3
```


קטגוריה:פקודות יוניקס
Cp (יוניקס)

**cp** היא פקודת Unix ומערכת הפעלה דמוית יוניקס, שמטרתה להעתיק קבצים ותיקיות.

## שימוש
העתקת קובץ לתיקייה אחרת
```bash
cp file1 /directory1/
```
העתקת קובץ לתיקייה אחרת לאחר קבלת אישור במקרה שקיים קובץ עם שם זהה שיידרס 
```bash
cp -i file1 /directory1/
```
העתקת קובץ לתיקייה אחרת מבלי לחכות לאישור
```bash
cp -f file1 /directory1/
```
העתקת מספר קבצים לתיקייה אחרת
```bash
cp file1 file2 file3 /directory2
```
העתקת תיקייה לתיקייה אחרת
```bash
cp -a /directory1/ /directory2/
```
- אם directory2 אינה קיימת אז תיווצר תיקייה חדשה ואם directory2 קיימת אז directory1 תועתק לתוכה

קטגוריה:פקודות יוניקס
Tail (יוניקס)

**Tail** היא פקודת Unix ומערכת הפעלה דמוית יוניקס, שמטרתה להציג את סופם של קובצי טקסט או מידע שמועבר באמצעות צינור עיבוד נתונים.

הפקודה המשלימה שמציגה את תחילתם של קבצים היא הפקודה head.

## שימוש
הצגת 10 השורות האחרונות בקובץ
```bash
tail somefile
```
הצגת 3 השורות האחרונות בקובץ
```bash
tail -3 somefile
```
הצגת 3 התווים האחרונים בקובץ 
```bash
tail -c 3 somefile
```
הצגת 10 השורות האחרונות בקובץ ולאחר מכן כל השורות שנוספות לקובץ (מתאים למעקב אחרי קבצים שמתעדכנים באופן רציף)
```bash
tail -f somefile
```
קבלת פלט באמצעות צינור עיבוד נתונים והצגת 10 השורות האחרונות 
```bash
for i in {1..100}
do
 echo $i
done | tail
```
קבלת שם באמצעות צינור עיבוד נתונים והצגת 3 התווים האחרונים (יוצגו שני תווים כי שורה חדשה זה גם תו)
```bash
echo nebuchadnezzar | tail -c 3
```


קטגוריה:פקודות יוניקס
Diff

**diff** היא פקודת Unix ומערכות הפעלה דמויות יוניקס, שמטרתה להשוות בין שני קובצי טקסט או תיקיות ולהציג את ההבדלים. בעת השוואה בין קבצים בינאריים הפקודה תאמר האם הקבצים שונים. כאשר שני הקבצים זהים אין פלט. כאשר קיימים הבדלים בין הקבצים תציג הפקודה את ההבדלים הקיימים בקובץ הראשון אחרי התו ">" ואת ההבדלים הקיימים בקובץ השני אחרי התו "
diff file1 file2
השוואה בין שני קבצים כאשר אחד נמצא על שרת אחר
```bash
ssh host1 'cat /path/to/file' | diff - /path/to/another/file
```
השוואה בין פלט של שתי פקודות
```bash
diff <(command 1) <(command 2)
```
השוואה בין שתי תיקיות
```bash
diff dir1 dir2
```
הפקודה תבדוק האם קובץ הנמצא בתיקיה אחת נמצא גם בתיקיה השנייה ותשווה את שני הקבצים

קטגוריה:השוואה
קטגוריה:פקודות יוניקס
סופיה סומג'ו

**סופיה סומג'ו ונאי** (באנגלית: **Sophia Somajo Venai**, נולדה ב-2 בינואר 1985) היא זמרת-יוצרת שוודית אשר מרבה לשיר שירי פופ. במהלך הקריירה שלה, עבדה סומג'ו עם אמנים שונים כמו בריטני ספירס, כריסטינה אגילרה, בקסטריט בויז, אלסו ואדם למברט. עם חלקם היא עבדה בשם **טיפאני אמבר**.

סומג'ו ידועה בזכות להיטה "Diamond Heart", שיצא בשנת 2018 וזכה להצלחה בינלאומית.

## קריירה
בשנת 2008, הוציאה סומג'ו את אלבום הבכורה שלה, The Laptop Diaries. האלבום זכה להצלחה מתונה, אך מבקרי המוזיקה הפנו כלפיו ביקורות חיוביות, תוך שהשוו את סומג'ו לזמרת-יוצרת השוודית רובין. בהמשך, יצא השיר "" כסינגל. בשנת 2012, יצא אלבומה השני T.T.I.D.S.D.I.E.U.I.C.

סומג'ו זכתה להצלחה בינלאומית כאשר הוציאה בשנת 2018, ביחד עם אלן ווקר את הלהיט "Diamond Heart", שזכה להצלחה בכל רחבי העולם. השיר הגיע למקום הראשון במצעד השירים של נורווגיה, למקום השני בפינלנד, ונכנס למצעדים נוספים. ביוטיוב צבר הקליפ של השיר למעלה מ-210 מיליון צפיות, ובספוטיפיי זכה להצלחה רבה גם כן, כאשר הצליח לצבור למעלה מ-160 מיליון השמעות. כמו כן, מבקרי מוזיקה השוו את קולה של סומג'ו לקול של סיה. בסמוך לכך, יצא המיני-אלבום הראשון שלה, Freudian Slip.

## שירים שכתבה, הלחינה או הפיקה

## דיסקוגרפיה
### אלבומי אולפן
* 2008: *The Laptop Diaries*
* 2012: *T.T.I.D.S.D.I.E.U.I.C*

### מיני-אלבומים
* 2017: *Freudian Slip*
* 2020: *Freudian Slip II*

## קישורים חיצוניים

## הערות שוליים

קטגוריה:זמרות שוודיות
קטגוריה:זמרות-יוצרות שוודיות
קטגוריה:זמרות פופ שוודיות
קטגוריה:שוודיות שנולדו ב-1985
Ip

**ip** היא פקודת Unix ומערכת הפעלה דמוית יוניקס, מטרתה היא להציג או לשנות מרכיבי רשת במערכות הפעלה דמויות יוניקס. הפקודה באה להחליף מספר פקודות Unix ותיקות ולאחד אותן לפקודה אחת.

## שימוש
הצג את מתאמי הרשת

```bash
ip addr
ip a
```
הצג מתאם רשת מסוים
```bash
ip addr show eth0
ip a s eth0
```
הצג מתאמי רשת פעילים
```bash
ip link ls up
ip l l up
```
הפעל מתאם רשת מסוים
```bash
ip link set eth0 up
ip l s eth0 up
```
השבת מתאם רשת מסוים
```bash
ip link set eth0 down
ip l s eth0 down
```
הגדר כתובת ip לכרטיס רשת מסוים
```bash
ip addr add 192.168.2.10/24 dev eth0
```
מחק כתובת ip מכרטיס רשת מסוים
```bash
ip addr del 192.168.2.10/24 dev eth0
```
הצג טבלאות ניתוב
```bash
ip route show
```


## קישורים חיצוניים

* 
* ip - Linux man page

קטגוריה:פקודות יוניקס
Let Me Down Slowly

"**Let Me Down Slowly**" (בעברית: "**תאכזב אותי לאט**") הוא סינגל שהוקלט על ידי הזמר-יוצר האמריקאי אלק בנג'מין, ביחד עם הזמרת-יוצרת הקנדית אלסיה קארה, מתוך המיקסטייפ, Narrated for You. השיר יצא לאור כבר ב-16 בנובמבר 2018, כסינגל מתוך המיקסטייפ.

השיר הגיע למקום הראשון במצעד השירים של רומניה.

## רקע וכתיבה
השיר נכתב על ידי אלק בנג'מין ביחד עם סר נולן ומייקל פולק והופק על ידי סר נולן ואהרון זי. איגוד תעשיית ההקלטות האמריקאי העניק לשיר את תואר הפלטינה על מכירות של למעלה ממיליון עותקים במדינה. איגוד תעשיית ההקלטות הפורטוגזי העניק לשיר את תואר הפלטינה גם כן, על מכירות של למעלה מ-20,000 עותקים במדינה.

בנוסף לכך, נכלל השיר ברשימת שירי השנה של פלנדריה בשנת 2019, שם התברג במקום ה-14.

## וידאו קליפ
קליפ המילים של גרסת הסולו של השיר הועלה ליוטיוב ב-26 במאי 2018, תוך שצבר קרוב ל-200 מיליון צפיות. הקליפ הרשמי של גרסת הסולו של השיר הועלה ליוטיוב ביוני באותה השנה, תוך שצבר למעלה מ-110 מיליון צפיות.

בנוסף לכך, הקליפ של הדואט של השיר הועלה ליוטיוב בפברואר 2019, תוך שצבר למעלה מ-15 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2018
קטגוריה:סינגלים מ-2018
קטגוריה:סינגלים מ-2019
קטגוריה:שירי אלסיה קארה
קטגוריה:שירים באנגלית
קטגוריה:שירים שנכתבו על ידי מייקל פולק
קטגוריה:שירים על כאב לב
קטגוריה:סינגלים שהגיעו למקום הראשון ברומניה
קטגוריה:שירי פלטינה מרובעת ומעלה בארצות הברית
קטגוריה:שירי יהלום בצרפת
קטגוריה:סינגלים בהוצאת אטלנטיק רקורדס
Amala

***Amala*** הוא אלבום הבכורה של הזמרת-יוצרת והראפרית האמריקאית דוג'ה קאט. האלבום יצא לאור ב-30 במרץ 2018, על ידי חברות התקליטים קימוסבי רקורדס ותקליטי RCA. כמו כן, מתוך האלבום יצאו הסינגלים; "Roll with Us", "", "", "" ו-"Tia Tamera".

עם יציאתו הצליח האלבום להגיע אל המקום ה-138 במצעד הבילבורד 200.

## רקע והוצאה
האלבום הופק על ידי דוג'ה קאט, יטי ביטס, טיז-הים-סלף, רוג'ט שחיד, דה ארקייד, טרוי נוקה, קאמבו, באדו, אדריאן איקס, אליזזז, ריצ'י ביטס, קרטיס מקנזי וטייסון טראקס. השיר "Candy", שיצא כסינגל השלישי מתוך האלבום, הפך ללהיט בעקבות כך שזכה למיליוני פרסומים בטיקטוק.

מהדורת הדלוקס של האלבום כוללת בתוכה את הלהיטים: "Juicy", "Tia Tamera" ו-"".

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-2018
קטגוריה:אלבומי דוג'ה קאט
קטגוריה:אלבומים באנגלית
קטגוריה:אלבומי פלטינה בברזיל
קטגוריה:אלבומי חברת RCA רקורדס
Hot Pink

***Hot Pink*** (בעברית: "**ורוד לוהט**") הוא אלבום האולפן השני של הזמרת-יוצרת והראפרית האמריקאית, דוג'ה קאט. האלבום יצא לאור ב-7 בנובמבר 2019, על ידי חברות התקליטים קימוסבי רקורדס ו-RCA רקורדס. כמו כן, מתוך האלבום יצאו הסינגלים; "Juicy", "", "", "Cyber Sex", "Say So" ו-"Like That".

האלבום הגיע למקום ה-19 במצעד הבילבורד 200. בהמשך, לאור ההצלחה של "Say So", עלה למקום התשיעי במצעד.

דוג'ה קאט כתבה את האלבום כולו בהשראת האמנית האהובה עליה, ניקי מינאז', ושם האלבום Hot Pink הוא מחווה לאלבומיה של ניקי מינאז', שכולם למעט האחרון כוללים את המילה "Pink" בשמם: *[[Pink Friday]]*, *[[Pink Friday: Roman Reloaded]]* ו-*[[The Pinkprint]]*.

## רקע והוצאה
האלבום, בדומה ל-*[[Amala]]*, הופק על ידי דוג'ה קאט ביחד עם יטי ביטס וטייסון טראקס, תוך שדוג'ה קאט השתתפה בכתיבת כל השירים אשר נכללים בו. השיר "Say So", שיצא כסינגל החמישי מתוך האלבום, הפך ללהיט בעקבות כך שזכה למיליוני פרסומים בטיקטוק, בדומה ל-"Candy".

איגוד תעשיית ההקלטות הניו זילנדי העניק לאלבום את תואר הזהב, על מכירות של למעלה מ-7,500 עותקים במדינה. במרץ 2022, נהפך לאלבום הראפ השלישי המבוצע על ידי זמרת עם מספר הרב ביותר של שבועות במצעד בילבורד 200.

## הערכה ביקורתית

## סיבובי הופעות
בפברואר 2020, הודיעה דוג'ה קאט כי היא תצא לסיבוב ההופעות הראשון שלה "Hot Pink Tour", במרץ 2020. סיבוב ההופעות נתמך על גבי האלבום והוא נועד במטרה לקדם אותו ואת הסינגלים אשר יצאו מתוכו. במהלך סיבוב ההופעות הייתה צריכה דוג'ה קאט להופיע בשני מופעים שהיו צריכים להתקיים במסגרת פסטיבל קואצ'לה.

סיבוב ההופעות היה צריך להתקיים באמריקה הצפונית ובאירופה ומופע הפתיחה היה צריך להתקיים ב-25 במרץ 2020 בשיקגו, ארצות הברית. כל סיבוב ההופעות נדחה וחלק מההופעות שנכללו בו בוטלו, עקב מגפת הקורונה.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי דוג'ה קאט
קטגוריה:אלבומים באנגלית
קטגוריה:אלבומי פאנק (Punk)
קטגוריה:אלבומי פופ
קטגוריה:אלבומי יהלום בברזיל
קטגוריה:אלבומי פלטינה כפולה ומעלה בארצות הברית
קטגוריה:אלבומי פלטינה באוסטרליה
קטגוריה:אלבומי זהב בממלכה המאוחדת
קטגוריה:אלבומי זהב בצרפת
קטגוריה:אלבומי חברת RCA רקורדס
Boss Bitch

**Boss Bitch** (מעוצב: **B**ch Boss**; בעברית: **בוסית כלבה**) הוא סינגל שהוקלט על ידי הראפרית האמריקאית דוג'ה קאט. השיר יצא לאור ב-23 בינואר 2020, על ידי חברת התקליטים אטלנטיק רקורדס, כסינגל מתוך פסקול הסרט "ציפורי הטרף: והארלי קווין המהממת".

השיר הגיע למקום השמיני במצעד השירים של אירלנד.

## רקע וכתיבה
השיר נכתב על ידי דוג'ה קאט, אשניקו, עימאד רויאל וסקיי אדמס והופק על ידי עימאד רויאל גם כן. לאחר שמייגן די סטליון ונורמני הוציאו את השיר "Diamonds", כסינגל הראשון מתוך פסקול הסרט, הוחלט כי "Joke's on You" של שרלוט לורנס יהיה הסינגל השני מתוך הפסקול, והוחלט כי השיר הזה יהיה הסינגל השלישי מתוכו.

עם יציאתו, עלה השיר לרשת הזרמת המדיה ספוטיפיי, בדומה לשאר שירי הפסקול. כמו כן, צבר השיר למעלה מ-175 מיליון השמעות בספוטיפיי.

## וידאו קליפ
הווידאו קליפ המלא של השיר הועלה לערוץ היוטיוב של אטלנטיק רקורדס ב-23 בינואר 2020, ביום צאתו של השיר כסינגל. לאורכו של הקליפ, ניתן לראות את דוג'ה קאט רוקדות לצלילי השיר, תוך שניתן לראות קטעים מתוך הסרט "ציפורי הטרף: והארלי קווין המהממת".

נכון ליוני 2021, מונה הצפיות של הקליפ עומד על למעלה מ-272 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי דוג'ה קאט
קטגוריה:ציפורי הטרף
קטגוריה:שירים באנגלית
קטגוריה:שירים שנכתבו על ידי דוג'ה קאט
קטגוריה:שירים מסרטי קולנוע
קטגוריה:סינגלים בהוצאת RCA רקורדס
אורה (שוודיה)

**אורה** (בשוודית: **Åre**) היא עיירה תיירותית קטנה אשר נמצאת במחוז ימטלנד, שבשוודיה.

אתר הסקי הפופולרי ביותר בשוודיה ממוקם בתחום העיירה.

אליפות העולם בסקי אלפיני נערכה באתר זה בשנים 1954, 2007, ו-2019. ביישוב ישנם מספר בתי מלון ומרכזי נופש.

## קישורים חיצוניים

קטגוריה:שוודיה: ערים
קטגוריה:אתרי סקי
נועה ברקמן

**נועה ברקמן** (נולדה ב-17 במרץ 1989) היא אתלטית וספורטאית ישראלית. הספורטאית הישראלית הראשונה והיחידה שמייצגת את ישראל בקרב חמש מודרני ובלייזר ראן. מקום רביעי בעולם בלייזר ראן (2018, 2019), אלופת ישראל בריצת 10 ק"מ כביש (2010), אלופת ישראל ברכיבה אומנותית (רמה ג', 2009) ואלופת מרתון ירושלים (2024).

## ביוגרפיה
ברקמן נולדה בחדרה וגדלה בכפר ויתקין. בגיל 9 החלה להתאמן ברכיבה על סוסים ובשנת 2007 סיימה במקום השני באליפות העולם בנעיצת רומח. באותה שנה החלה להתחרות ברכיבה אומנותית ושנה לאחר מכן החלה להתאמן בריצה.

בשנת 2009 זכתה באליפות ישראל ברכיבה אומנותית (רמה ג') ובשנת 2010 זכתה באליפות ישראל בריצת 10 ק"מ (כביש) ,וסיימה שנייה באליפות ישראל ברכיבה אומנותית (רמה ג').

בשנת 2013 החלה להתחרות בקרב חמש מודרני, והפכה לנציגה הישראלית היחידה בענף זה.

בשנת 2016 העפילה לגמר אליפות אירופה שנערכה בסופיה, בולגריה, וסיימה במקום ה-29 בתחרות.

בשנת 2017 העפילה לגמר בטורניר גביע העולם שנערך בלוס אנג'לס, ארצות הברית, וסיימה במקום ה-30 בתחרות.

היא החלה להתחרות בשנת 2018 בלייזר ראן (תת ענף בקרב חמש מודרני המשלב ריצת שדה וירי באקדח לייזר), וסיימה במקום הרביעי באליפויות העולם בשנים 2018 ו-2019.

בשנת 2019 התחרתה לראשונה בריצת מרתון באליפות ישראל, וסיימה במקום הרביעי (תוצאה 2:57:48).

בשנת 2024 התחרתה במרתון ירושלים וסיימה במקום הראשון בתוצאה 2:55:42.
[ממוזער|מקום רביעי באליפות העולם בלייזר ראן ב[דבלין אירלנד, ספטמבר 2018|טקסט=]]
כיום, היא מתאמנת בריצה בקבוצת רצי רמת השרון בהדרכת זהבה שמואלי ומשתייכת למועדון הקליעה "הפועל מעברות" בהדרכת גיא סטריק.

## קישורים חיצוניים

* תוצאות אליפות העולם בלייזר ראן 2019
* תוצאות אליפות העולם בלייזר ראן 2018
* תוצאות גביע העולם בקרב חמש מודרני לוס אנג'לס 2017
* תוצאות תחרויות מאתר התאחדות קרב חמש מודרני ולייזר ראן העולמי
* מוגס טסמה ונועה ברקמן אלופי ישראל ב-10 ק"מ כביש, 2 בנובמבר 2010
* תוצאות אליפות ישראל במרתון 2019
* אורן בוקשטיין, עלמיה ודויטש אלופי ישראל במרתון, באתר איגוד האתלטיקה, 5 בינואר 2019
* 
* 
* 
* 
* 
* 
* 

## הערות שוליים

קטגוריה:אלופות ישראל בספורט
קטגוריה:אתלטיות ישראליות
קטגוריה:כפר ויתקין: אישים
קטגוריה:בוגרות התיכון האזורי ע"ש בן-גוריון בעמק חפר
קטגוריה:בוגרי התיכון האזורי ע"ש בן-גוריון בעמק חפר
קטגוריה:ישראליות שנולדו ב-1989
קטגוריה:ישראלים שנולדו ב-1989
Marina

"**Marina**" הוא שיר איטלקי משנת 1959 של הזמר האיטלקי-בלגי רוקו גרנטה, הלהיט הבינלאומי הראשון והשיר הידוע ביותר שלו.

במקור, בשנת 1959 השיר הופיע כצד B של השיר "מנואלה", אולם צד B הפך ליותר מושמע מצד A, וב-30 בינואר הדיח השיר את הו! קרול מאת ניל סדקה למשך שבוע אחד מהמקום הראשון ברשימת הלהיטים מספר 1 של מצעד הפזמונים ההולנדי משנת 1960.

השיר מכר מיליוני עותקים. השיר דורג מספר 1 בבלגיה, מספר 31 בארצות הברית, ו-1 בגרמניה, בהולנד, באיטליה ובנורווגיה.

## השפעת השיר
השיר היה כה פופולרי בבלגיה ובהולנד, עד שהורים רבים קראו לבנותיהם בשם מרינה. בהולנד, מספר הילדות שנקראו מרינה עלה מ-156 בשנת 1958 (לפני הלהיט), ל-190 ו-250 בשנים 1959 ו-1960, בהתאמה.

סרט עלילתי מוזיקלי (גרמני) בשם "מרינה" (מאת פול מרטין) הופק בשנת 1960.

בשנת 2013 תוארו ראשית חייו של גרנטה (והקריירה המוזיקלית שלו שהתחילה בהצלחה הפתאומית של הלהיט "Marina") בסרט ביוגרפי חדש בשם "מרינה", בבימויו של סטין קונינקס.

### גרסה עברית
בתחילת שנות ה-90 הוציא שימי תבורי גרסה בעברית בשם "מרינה מרינה" בתרגום של עוזי חיטמן ובעיבוד של ננסי ברנדס.
## קישורים חיצוניים

* '''מרינה מרינה''', באתר הספרייה הלאומית
* 
* 

## הערות שוליים

קטגוריה:שירים באיטלקית
קטגוריה:שירים שתורגמו מאיטלקית לעברית
קטגוריה:שירי אהבה
After the Gold Rush

***After the Gold Rush*** הוא אלבום האולפן השלישי של המוזיקאי הקנדי ניל יאנג, שיצא לאור ב-19 בספטמבר 1970 על ידי חברת ההפקות ריפרייז רקורדס. 

## ביקורות
האלבום זכה להצלחה נאה. אך המבקרים לא התרשמו מייד; סקירת 1970 בכתב העת *Rolling Stone* מאת Langdon Winner הייתה שלילית.

## רשימת רצועות
 

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:אלבומים שהוקלטו באולפן ביתי
קטגוריה:אלבומים באנגלית
קטגוריה:אלבומי קאנטרי
הליגה האדריאטית השנייה

**הליגה האדריאטית השנייה** (או בשמה הרשמי ליגת ABA2) היא החטיבה השנייה של הליגה האדריאטית, ליגת הכדורסל של רוב מדינות יוגוסלביה לשעבר: סלובניה, סרביה, מקדוניה הצפונית, קרואטיה, מונטנגרו ובוסניה והרצגובינה. הליגה מתקיימת במקביל לליגות מקומיות בכל אחת מהמדינות, בדומה ליורוליג. התאחדות הליגה האדריאטית היא חברה ביול"ב, וחברה מצביעה במועצת המנהלים של היורוליג.

החל מיוני 2020 הליגה כוללת 14 קבוצות. המשחקים נערכים בשיטת בית/חוץ. מנצחת העונה עולה למשחקי ל הראשונה, ובמקומה לליגה מצטרפת קבוצה שסיימה במקום האחרון בחטיבה הראשונה.

## היסטוריית אליפויות

## תארים לפי קבוצות

## תארים לפי מדינות

## קישורים חיצוניים
* 

קטגוריה:תחרויות כדורסל באירופה
קטגוריה:סלובניה: כדורסל
קטגוריה:סרביה: כדורסל
קטגוריה:מקדוניה הצפונית: כדורסל
קטגוריה:קרואטיה: כדורסל
קטגוריה:מונטנגרו: כדורסל
קטגוריה:בוסניה והרצגובינה: כדורסל